รองนายกรัฐมนตรี ยืนยัน รัฐบาลไม่มีส่วนเกี่ยวข้องกับการทุจริต 1 MDB ของมาเลเซีย และเตรียมดำเนินคดีกับผู้กล่าวหาแล้ว
รองนายกรัฐมนตรี ยืนยัน รัฐบาลไม่มีส่วนเกี่ยวข้องกับการทุจริต 1 MDB ของมาเลเซีย และเตรียมดำเนินคดีกับผู้กล่าวหาแล้ว พลเอก ประวิตร วงษ์สุวรรณ รองนายกรัฐมนตรี กล่าวถึงผลการเลือกตั้งซ่อม ส.ส. เขต 2 จังหวัดกำแพงเพชร ว่า ขอบคุณประชาชนที่ให้ความไว้วางใจรัฐบาล เลือกพรรคพลังประชารัฐ เข้ามาทำหน้าที่ ส่วนกรณีที่นางสาวพรรณิการ์ วานิช คณะอนาคตใหม่ ออกมาระบุว่าจะเดินสายนอกสภาว่ารัฐบาลมีส่วนเกี่ยวข้องกับการทุจริต 1 MDB ของมาเลเซีย พลเอก ประวิตร ยืนยันว่าไม่เป็นความจริง ซึ่งโฆษกประจำสำนักนายกรัฐมนตรี ชี้แจงเรื่องนี้ไปแล้ว และจะดำเนินคดีตามกฎหมาย ซึ่งไม่ทราบว่า นางสาวพรรณิการ์ ได้ข้อมูลมาจากไหนอย่างไรสำหรับความเคลื่อนไหวของคณะอนาคตใหม่ จะต้องจับตาเป็นพิเศษหรือไม่ พลเอก ประวิตร กล่าวว่า ไม่ว่าจะเป็นใครหากทำอะไรที่ผิดกฎหมาย ก็จะต้องดำเนินการตามขั้นตอนและจับตาเป็นพิเศษ แต่หากไม่มีอะไรที่ผิดกฎหมายก็ไม่ต้องเข้าไปดูแลอะไรส่วนกระแสข่าวการปรับคณะรัฐมนตรีภายหลังการอภิปรายไม่ไว้วางใจ พลเอก ประวิตร กล่าวเพียงสั้นๆ ว่า ไม่ทราบ พร้อมปฏิเสธว่า ไม่มี ส.ส. พรรคอนาคตใหม่ เข้ามาติดต่อขอร่วมงานกับพรรคพลังประชารัฐ